

**Varnost cestnega prometa**

**v Sloveniji**

kombinirana raziskava (CATI + CAWI)

Izvajalec: Ninamedia d.o.o.

Naročnik: Javna agencija Republike Slovenije za varnost prometa

Ljubljana, oktober 2021

1. POVZETEK

**Udeleženost v cestnem prometu**

* V raziskavi smo anketirali najvišji delež (75,4 %) tistih, ki so najpogosteje udeleženi v cestnem prometu kot vozniki osebnega avtomobila. Pešcev smo tokrat zabeležili 8,1 %, kolesarjev 5,7 %, potnikov v osebnem avtomobilu 5,4 % in potnikov javnega prevoza 3,0 %. Ostale kategorije (poklicni vozniki, motoristi in traktoristi) so zastopane z nizkimi deleži.
* 5,6 % nima vozniškega dovoljenja, sicer je večina anketirancev »izkušenih« voznikov, najvišji delež je voznikov z vozniškim dovoljenjem nad 40 let (27,1 %), med anketiranci pa smo zabeležili tudi 1,6 % mladih voznikov.
* Med anketiranci, ki imajo vozniško dovoljenje, jih najvišji delež (31,3 %) v letu prevozi od 10 do 20 tisoč kilometrov, med njimi je 49,0 % takšnih, ki najpogosteje vozijo na medkrajevnih oz. regionalnih cestah, 31,3 % jih najpogosteje vozi na lokalnih cestah in 17,1 % na avtocestah.

**Ocena obstoječega stanja na področju varnosti cestnega prometa v Sloveniji**

* Kot udeleženec prometa na slovenskih cestah, se najvišji delež anketiranih (46,0 %) počuti srednje varno (ocena 3). S 37,9 % sledi ocena 4 (počutim se varno). Dobra desetina anketiranih se, kot udeleženec prometa, ne počuti ali sploh ne počuti varno (13,1 %) in 3,2 % anketiranih se počuti popolnoma varno. Povprečna ocena varnosti znaša 3,28.
* Največji problemi (z najvišjimi povprečnimi ocenami) na področju **cest,** anketirancem predstavljajo: infrastruktura, ki ne omogoča pretočnosti prometa (3,95), neurejena cestišča (3,92), tovorni promet v naseljih (3,81) ter neprimerna časovna postavitev cestnih zapor (dela na cesti) v turistični sezoni (3,74). Kot najmanj problematična področja pa ocenjujejo: pomanjkljivo obveščanje o stanju na cestah (2,91), sledi neustrezna varnost v predorih ob izrednih okoliščinah (3,09) ter neustrezno postavljena prometna signalizacija (3,24).
* Izmed navedenih področij, ki predstavljajo največji problem pri zagotavljanju varnosti v cestnem prometu - kategorija »**udeleženci v prometu**«, so anketiranci z najvišjo povprečno oceno določili, da največji problem predstavljajo vozniki pod vplivom alkohola oz. prepovedanih substanc (4,47), vožnja v nasprotno smer po avtocesti (4,38) ter nestrpnost in agresivna vožnja voznikov (4,37). Kot najmanj problematična področja pa ocenjujejo: vožnjo voznikov mopedov brez čelade (3,45), sledi prevelika hitrost na avtocestah (3,46) ter starejši vozniki, ki vozijo prepočasi (3,51).
* Izmed navedenih področij, ki predstavljajo največji problem pri zagotavljanju varnosti v cestnem prometu (kategorija »**vozila**«), so anketiranci z najvišjo povprečno oceno določili, da največji problem predstavljata preobremenjenost tovornih vozil (3,78) in neustrezne pnevmatike (3,62). Kot najmanj problematična področja pa ocenjujejo: nepoznavanje uporabe asistenčnih sistemov v vozilih (2,92).

**Testiranje novih ukrepov**

* Anketiranci so v splošnem zelo naklonjeni predlaganim ukrepom za povečanje varnosti v cestnem prometu. Edini ukrep, pri katerem so anketiranci izrazito proti, je ukrep splošne omejitve hitrosti v vseh naseljih na 30 km/h, pri katerem so kar tri četrtine (74,1 %) anketiranih proti. Manj kot polovica vprašanih podpira popolno prepoved telefoniranja med vožnjo (46,4 %), sicer pa so vsi ostali ukrepi podprti z absolutno večino anketirancev.

**Delovanje AVP**

* Povprečna ocena poznavanja AVP znaša 2,74. Dobra polovica (54,6 %) anketiranih pravi, da področje dela in pristojnosti Javne agencije RS za varnost prometa (AVP) srednje dobro pozna, dobro ali zelo dobro pa delo agencije pozna 9,8 % anketiranih, sploh ne pozna ali ne pozna pa 29,8 %.

**Učinkovitost preventivnih akcij AVP**

* Učinkovitost akcij preventive in vzgoje v cestnem prometu, ki jih izvaja AVP, anketiranci ocenjujejo boljše (povprečna ocena je 3,08) kot poznavanje AVP (povprečna ocena je 2,74). Tri najbolj opažene akcije, ki jih je izvedla AVP, so: akcija Začetek šolskega leta (Varno v šolo), ki je dosegla 96,4 % opaženost, akcija Pešci (Bodi viden, bodi previden), ki jo je opazilo 96,0 % anketirancev in Varnostni pas (Varnostni pas varuje vas), ki je dosegla 91,3 % opaženost. Akcija Kolesarji (Kolesarji, previdno naokrog) je med vsemi najmanj opažena, čeprav jo je opazil velik delež anketirancev (80,4 %).

**Vedenje v prometu**

* Večina anketiranih meni, da ko gre za druge udeležene v prometu, ti pogosto kršijo prometne predpise (51,5 %). Slaba četrtina (23,5 %) meni, da drugi kršijo prometne predpise včasih, nikoli ali redko 1,6 %, zelo pogosto ali vedno pa dobra petina (22,1 %).
* Polovica anketiranih se je opredelila, da redko kršijo prometne predpise (50,4 %), 7,1 % pa nikoli ne krši prometnih predpisov. Glede na predhodno raziskavo, smo v tokratni zabeležili nekoliko višji delež tistih, ki prometne predpise včasih prekršijo (35,3 %). Da prometne prekrške prekršijo pogosto, zelo pogosto ali vedno, navaja 6,6 % anketiranih.
* Anketirance smo povprašali, ali so kaj spremenili udeležbo v prometu v času od začetka epidemije. Šest desetin (60,0 %) anketirancev je navedlo, da kot pešci v prometu, zaradi več udeležencev, bolj skrbijo za lastno varnost, petina (20,3 %) je navedla, da so zaradi dela od doma na splošno manj udeleženi v prometu, 18,8 % manj uporablja osebno vozilo in se več vozi s kolesom, 14,5 % več uporablja javni prevoz na račun manjše uporabe osebnega vozila, dobra desetina (11,0 %) pa ne prilagodi hitrosti razmeram oz. omejitvam.

**KAZALO**

[1. **POVZETEK** 2](#_Toc86056082)

[2. **METODOLOGIJA IN VZOREC** 6](#_Toc86056083)

[3. **PREDSTAVITEV REZULTATOV** 8](#_Toc86056084)

[3.1. UDELEŽENOST V CESTNEM PROMETU 9](#_Toc86056085)

[3.2. OCENA OBSTOJEČEGA STANJA NA PODROČJU VARNOSTI CESTNEGA PROMETA V SLOVENIJI 13](#_Toc86056086)

[a) Varnost 13](#_Toc86056087)

[b) Cesta 16](#_Toc86056088)

[c) Udeleženci v prometu 22](#_Toc86056089)

[d) Vozila 22](#_Toc86056090)

[3.3. TESTIRANJE NOVIH UKREPOV 35](#_Toc86056091)

[3.4. DELOVANJE AVP 37](#_Toc86056092)

[3.5. UČINKOVITOST PREVENTIVNIH AKCIJ AVP 43](#_Toc86056093)

[3.6. VEDENJE V PROMETU 50](#_Toc86056094)

1. METODOLOGIJA IN VZOREC

**2.1.** Raziskavo smo v agenciji Ninamedia izvedli med 11. oktobrom in 19. oktobrom 2021, in sicer na segmentu splošne javnosti, v kombinaciji telefonskega (CATI) in spletnega anketiranja (CAWI). Velikost vzorca je: n=1514.

Pri metodi CATI smo uporabili dvostopenjski naključni vzorec. Osnova vzorčenja je bil univerzalni telefonski imenik, iz katerega smo naključno izbrali gospodinjstva (pri čemer smo upoštevali prostorsko razpršenost glede na slovenske statistične regije) in znotraj njih naključno izbrali anketirance. Klicane telefonske številke so javno objavljene številke vseh slovenskih operaterjev, vključno z mobilnimi telefonskimi številkami.

Za realizacijo spletnih anket, smo povezavo do vprašalnika poslali na elektronske naslove oseb iz lastne baze podatkov (velikosti 15000 udeležencev). Gre za reprezentativno skupino udeležencev, ki jih prosimo, da izpolnijo anketo. Sistem za anketiranje v našem spletnem panelu omogoča hitro, zanesljivo in kakovostno zbiranje podatkov.

Delno primerljivo raziskavo o varnosti cestnega prometa v Sloveniji smo izvedli že v letih 2014, 2017 in 2018. Rezultati so prikazani primerljivo na vseh mestih, kjer so bila vprašanja (skoraj) identična.

Obdelava podatkov je bila izvedena na programski opremi SPSS, verzija 15.0.

**2.2.** V nadaljevanju predstavljamo strukturo vzorca po sociodemografskih spremenljivkah:

|  |  |  |
| --- | --- | --- |
| **ŠTEVILO ANKETIRANCEV : 1514** | | **Odstotek** |
| **Spol** | moški | 49,2 |
| ženske | 50,8 |
| **Starost** | do 30 let | 23,7 |
| 31 do 45 let | 29,1 |
| 46 do 60 let | 23,9 |
| nad 60 let | 23,3 |
| Izobrazba | dokončana osnovna šola ali manj | 13,2 |
| dokončana 2 ali 3 letna strokovna šola / poklicna izobrazba | 16,2 |
| dokončana 4 letna srednja šola / gimnazija | 26,4 |
| dokončana 2 letna višja šola (stara), 3 letna visokošolska ali več | 21,9 |
| dokončana univerzitetna izobrazba (stara), bolonjski magisterij | 21,5 |
| b.o. | 0,8 |
| Zaposlitveni  status | zaposlen | 46,6 |
| nezaposlen | 6,1 |
| upokojen | 38,2 |
| dijak, študent | 8,2 |
| b.o. | 0,9 |
| Tip naselja | urbano (mestno okolje) | 55,1 |
| ruralno (vaško okolje) | 44,6 |
| b.o. | 0,3 |
| Statistična  regija | Pomurska | 5,2 |
| Podravska | 12,0 |
| Koroška | 2,8 |
| Savinjska | 10,7 |
| Zasavska | 4,1 |
| Spodnjeposavska | 3,4 |
| Jugovzhodna Slovenija | 6,0 |
| Osrednjeslovenska | 29,3 |
| Gorenjska | 12,3 |
| Primorsko-notranjska | 3,2 |
| Goriška | 5,2 |
| Obalno-kraška | 5,7 |

1. PREDSTAVITEV REZULTATOV

V nadaljevanju predstavljamo rezultate statistične analize podatkov iz ankete. Rezultate smo predstavili z grafično upodobitvijo frekvenčnih porazdelitev po posameznih vprašanjih ter povezanostjo posameznih vprašanj po sociodemografskih značilnostih anketirancev.

V poročilu smo izbrane spremenljivke prikazali tudi primerjalno (bodisi grafično, bodisi tabelarično) glede na vrsto udeleženca. Pri tem je potrebno opozoriti, da so nekatere skupine udeležencev prometa (poklicni vozniki, motoristi in traktoristi) zastopane z nizkim numerusom, zato smo te skupine izvzeli iz primerjalnih analiz.

Raziskavo o varnosti cestnega prometa v Sloveniji izvajamo četrtič - prvič leta 2014 in potem še v letih 2017 in 2018. Vprašalnik smo v teh letih spreminjali in prilagajali aktualnim tematikam, zato so rezultati predstavljeni primerjalno zgolj na mestih, kjer so primerjave mogoče.

3.1. UDELEŽENOST V CESTNEM PROMETU

**Na kakšen način ste najpogosteje udeleženi v cestnem prometu? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)



V letošnji raziskavi smo anketirali najvišji delež (75,4 %) tistih, ki so najpogosteje udeleženi v cestnem prometu kot vozniki osebnega avtomobila. Pešcev smo tokrat zabeležili 8,1 %, kolesarjev 5,7 %, potnikov v osebnem avtomobilu 5,4 % in potnikov javnega prevoza 3,0 %. Ostale kategorije (poklicni vozniki, motoristi in traktoristi) so zastopane z nizkimi deleži.

**Koliko let imate vozniško dovoljenje? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)



V vzorcu smo zajeli 5,6 % anketirancev, ki nimajo vozniškega dovoljenja. Sicer je večina anketirancev »izkušenih« voznikov, najvišji delež je voznikov z vozniškim dovoljenjem nad 40 let (27,1 %), med anketiranci pa smo zabeležili tudi 1,6 % mladih voznikov.

**Koliko kilometrov v povprečju prevozite v enem letu? (n=1429)**

Odgovarjajo tisti, ki imajo vozniško dovoljenje.

**Slika:** Frekvenčna porazdelitev odgovorov (primerjalno s predhodnimi raziskavami)

Med anketiranci, ki imajo vozniško dovoljenje, jih 31,3 % v letu prevozi od 10 do 20 tisoč kilometrov. Med njimi je najvišji delež moških, anketirancev v starostni skupini 31 do 45 let in prebivalcev ruralnih naselij.

Sledi skupina anketirancev (23,9 %), ki prevozijo od 5 do 10 tisoč kilometrov in 11,8 % tistih, ki prevozijo med 20 in 30 tisoč kilometrov. Petina anketirancev (19,9 %) prevozi 5 tisoč kilometrov ali manj, več kot 30 tisoč kilometrov pa prevozi 5,8 % anketiranih.

**Na kateri kategoriji javnih cest vozite pogosteje? (n=1387)**

Odgovarjajo tisti, ki imajo vozniško dovoljenje in vozijo avto.

**Slika:** Frekvenčna porazdelitev odgovorov (primerjalno s predhodnimi raziskavami)



Med anketiranci, ki imajo vozniško dovoljenje in vozijo avto, je 49,0 % takšnih, ki najpogosteje vozijo na medkrajevnih oz. regionalnih cestah, 31,3 % jih najpogosteje vozi na lokalnih cestah in 17,1 % na avtocestah.

3.2. OCENA OBSTOJEČEGA STANJA NA PODROČJU VARNOSTI CESTNEGA PROMETA V SLOVENIJI

**Odgovarjajo vsi udeleženci v prometu (vsi, ki so se pri prvem vprašanju opredelili za kakršnokoli obliko udeleženca).**

a) Varnost

**Prosimo, da na lestvici od 1 do 5 ocenite, kako varno se počutite kot udeleženec prometa na slovenskih cestah? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)

****

Kot udeleženec prometa na slovenskih cestah, se najvišji delež anketiranih (46,0 %) počuti srednje varno (ocena 3). S 37,9 % sledi ocena 4 (počutim se varno). Dobra desetina anketiranih se, kot udeleženec prometa, ne počuti ali sploh ne počuti varno (13,1 %) in 3,2 % anketiranih se počuti popolnoma varno.

**Slika:** Primerjava povprečnih ocen varnosti na slovenskih cestah (primerjalno s predhodnimi raziskavami)

****

Povprečna ocena varnosti na slovenskih cestah znaša 3,28 in je nekoliko nižja kot povprečna ocena iz raziskave 2014 (3,35).

**Tabela:** Primerjava povprečnih ocen, glede na vrsto udeleženca v prometu**\***



*\* Pri analizi glede na vrsto udeležencev v prometu, smo v poročilu izvzeli poklicne voznike, motoriste in traktoriste, ki so zastopani z nizkim numerusom.*

Tabela prikazuje primerjavo povprečnih ocen varnosti, glede na vrsto udeleženca v prometu (skupine smo oblikovali na podlagi vprašanja, na kakšen način so anketiranci NAJPOGOSTEJE udeleženi v prometu). Iz tabele lahko razberemo, da se najbolj varno počutijo vozniki osebnega avtomobila (3,32), najmanj pa kolesarji (2,98).

b) Cesta

**Navedli vam bomo nekaj področij, ki se nanašajo na ceste. Prosimo vas, da vsako področje ocenite z ocenami od 1 do 5, kako velik problem predstavlja za vašo osebno varnost v cestnem prometu? (n=1514)**

1. Neurejena cestišča
2. Neustrezno postavljena prometna signalizacija
3. Neustrezna varnost v predorih v izrednih okoliščinah
4. Pomanjkljivo obveščanje o stanju na cestah
5. Infrastruktura, ki ne omogoča pretočnosti prometa (zastoji, fantomski zastoji…)
6. Neustrezno pluženje oz. slabo čiščenje cest v zimskem času
7. Neprimerna časovna postavitev cestnih zapor (dela na cesti) v turistični sezoni
8. Neustrezno odvodnjavanje (stoječa voda v podvozih ob nalivih, aquaplaning)
9. Tovorni promet v naseljih

**Tabela:** Frekvenčna porazdelitev ocen po področjih

|  |  |  |  |  |  |  |  |
| --- | --- | --- | --- | --- | --- | --- | --- |
| **Področje** | % | | | | | | **Povprečna ocena** |
| sploh ni problem | majhen problem | srednje velik  problem | velik problem | zelo velik problem | ne vem, ne morem oceniti |
| A | 1,7 | 9,0 | 21,3 | 30,7 | 36,2 | 1,1 | **3,92** |
| B | 6,3 | 21,8 | 28,9 | 25,3 | 16,1 | 1,6 | **3,24** |
| C | 7,7 | 22,6 | 30,6 | 20,1 | 13,1 | 5,8 | **3,09** |
| D | 10,6 | 27,7 | 29,9 | 20,5 | 9,9 | 1,5 | **2,91** |
| E | 2,2 | 6,7 | 21,4 | 31,8 | 36,7 | 1,2 | **3,95** |
| F | 5,5 | 18,6 | 27,3 | 24,7 | 22,1 | 1,7 | **3,40** |
| G | 3,8 | 11,8 | 24,2 | 25,7 | 33,2 | 1,3 | **3,74** |
| H | 4,1 | 15,4 | 26,7 | 28,5 | 23,3 | 2,0 | **3,53** |
| I | 2,6 | 10,0 | 23,1 | 30,3 | 32,6 | 1,5 | **3,81** |

**Graf:** Primerjava povprečnih ocen po področjih



Anketiranci so na lestvici ocenjevali, kako velik problem se jim zdijo našteta področja, ki se nanašajo na problematiko cest. Najvišje povprečne ocene, torej največje probleme na področju cest anketirancem predstavljajo: infrastruktura, ki ne omogoča pretočnosti prometa (3,95), neurejena cestišča (3,92), tovorni promet v naseljih (3,81) ter neprimerna časovna postavitev cestnih zapor (dela na cesti) v turistični sezoni (3,74). Kot najmanj problematična področja pa ocenjujejo: pomanjkljivo obveščanje o stanju na cestah (2,91), sledi neustrezna varnost v predorih ob izrednih okoliščinah (3,09) ter neustrezno postavljena prometna signalizacija (3,24).

**Tabela:** Primerjava povprečnih ocen velikosti problemov, ki se nanašajo na ceste, glede na vrsto udeleženca v prometu



**Prosimo, da izmed navedenih področij, izpostavite tisto področje, ki vam osebno predstavlja** **največji problem pri zagotavljanju varnosti v cestnem prometu? (n=1514)**

Anketiranci so, kot največji problem pri zagotavljanju varnosti v cestnem prometu (kategorija »ceste«), na prvo mesto postavili problem infrastrukture, ki ne omogoča pretočnosti prometa (29,6 %), samo nekoliko manjši problem pa predstavljajo neurejena cestišča (27,8 %). Ostala področja dosegajo manj kot desetino navedb, med temi so najbolj izpostavljeni tovorni promet (9,7 %), čiščenje cest v zimskem času (8,9 %) in cestne zapore v turistični sezoni (8,3 %).

\* Pod drugo so anketiranci navedli (abecedni vrstni red):

* divjanje motoristov
* drugi udeleženci v prometu (4x)
* kolesarji
* kolesarji, skiro, mamice z otroškimi vozički ...
* kolone tovornjakov na AC
* kultura voznikov (5x)
* ljudem je še vedno dovoljeno voziti, kljub temu da avtonomna vozila bolj varno vozijo; vsem ljudem bi bilo potrebno prepovedati voziti avto
* ljudje, ki se konstantno vozijo od 40 do 60 km na uro izven naselja
* nedomišljeno postavljene kolesarske steze
* nepozorni vozniki
* neprevidni, neizkušeni vozniki
* neprilagojena hitrost in neupoštevanje varnostne razdalje
* neprimerni vozniki
* neuporaba luči kolesarjev
* neupoštevanje prometnih predpisov
* neuravnovešeni, divji, alkoholizirani ali drogirani vozniki
* neurejeni pločniki
* neustrezno obnašanje kolesarjev na površinah za pešce in vozila
* neustrezno znanje voznikov o varnosti v prometu
* nevarna vožnja nekaterih voznikov
* nevešči vozniki, ki zaradi svojega neznanja in nerodnosti ovirajo in ogrožajo promet in povzročajo zastoje
* ni problema
* objestna in nestrpna vožnja določene strukture voznikov, predvsem mladih z dobrimi avtomobili in to največ na področju Ljubljane
* objestni vozniki (5x)
* polžji vozniki
* prehitri vozniki
* prekratki intervali zelenega semaforja za pešce
* premajhen nadzor in sankcije
* prepotentni vozniki dražjih avtomobilov
* prevzetni vozniki; neznanje vožnje v krožiščih
* slabi vozniki, policija ne opravlja svojega dela na cesti
* slabi, nevešči vozniki
* slabo stanje cestišč
* slabo stanje večine cest
* tovorni promet na avtocestah (2x)
* v Pomurju, kjer živim, imamo veliko kolesarskih stez; v mnogih križiščih ni smerokazov
* veliko voznikov ni doraslo razmeram v prometu
* vozniki
* vozniki imamo premalo varnostne razdalje, nismo strpni
* zasanjani vozniki
* znanje in obnašanje voznikov

**Tabela:** Najbolj problematično področje (kategorija »ceste«) glede na vrsto udeleženca v prometu



c) Udeleženci v prometu

**Navedli vam bomo nekaj področij, ki se nanašajo na udeležence in njihova ravnanja v cestnem prometu v Sloveniji. Prosimo vas, da vsako področje ocenite z ocenami od 1 do 5, kako velik problem predstavlja za vašo osebno varnost v cestnem prometu? (n=1514)**

1. Prevelika hitrost v naseljih
2. Prevelika hitrost na avtocestah
3. Pešci, ki prečkajo cesto, kjer ni prehoda za pešce
4. Kolesarji, ki vozijo v nasprotni smeri kolesarske steze
5. Vozniki, ki na prehodu za pešce, pešcem ne ustavijo
6. Prehitevanje po desni na avtocesti
7. Prehitra vožnja motoristov
8. Vozniki pod vplivom alkohola/prepovedanih substanc
9. Vozniki, ki med vožnjo uporabljajo mobilni telefon
10. Starejši vozniki, ki vozijo prepočasi
11. Vožnja v nasprotno smer po avtocesti
12. Neustrezna vožnja po prehitevalnem pasu na avtocesti
13. Nepoznavanje CPP, vključno z novimi pravili (zavijanje desno ob rdeči luči na označenih križiščih)
14. Izsiljevanje prednosti v križišču
15. Nestrpnost in agresivna vožnja voznikov
16. Neustrezna (premajhna) varnostna razdalja
17. Vožnja voznikov mopedov brez čelade
18. Vožnja voznikov mopedov po kolesarskih stezah
19. Nepravilna vožnja voznikov e-skirojev
20. Kolesarji z mobilnimi telefoni, slušalkami
21. Vozniki e-skirojev z mobilnimi telefoni-slušalkami

**Tabela:** Frekvenčna porazdelitev ocen po področjih

|  |  |  |  |  |  |  |  |
| --- | --- | --- | --- | --- | --- | --- | --- |
| **Področje** | % | | | | | | **Povprečna ocena** |
| sploh ni problem | majhen problem | srednje velik  problem | velik problem | zelo velik problem | ne vem, ne morem oceniti |
| A | 2,8 | 8,3 | 21,7 | 27,6 | 38,2 | 1,5 | **3,92** |
| B | 7,7 | 16,4 | 23,9 | 24,2 | 26,5 | 1,3 | **3,46** |
| C | 3,2 | 14,2 | 25,7 | 26,8 | 28,9 | 1,2 | **3,65** |
| D | 4,5 | 13,7 | 21,8 | 25,8 | 31,6 | 2,7 | **3,68** |
| E | 1,7 | 9,0 | 21,5 | 30,2 | 36,2 | 1,3 | **3,91** |
| F | 2,8 | 9,4 | 16,8 | 25,0 | 44,0 | 2,0 | **4,00** |
| G | 1,9 | 7,8 | 17,7 | 28,0 | 43,0 | 1,6 | **4,04** |
| H | 1,2 | 3,2 | 8,5 | 20,1 | 64,3 | 2,6 | **4,47** |
| I | 0,8 | 3,5 | 12,2 | 28,5 | 53,6 | 1,5 | **4,32** |
| J | 3,0 | 15,8 | 30,5 | 27,1 | 22,5 | 1,2 | **3,51** |
| K | 2,1 | 6,3 | 9,2 | 13,8 | 65,3 | 3,3 | **4,38** |
| L | 1,5 | 5,6 | 20,1 | 28,9 | 42,2 | 1,7 | **4,06** |
| M | 2,6 | 11,5 | 26,7 | 29,6 | 26,9 | 2,8 | **3,69** |
| N | 1,0 | 6,5 | 19,2 | 28,4 | 43,7 | 1,3 | **4,09** |
| O | 0,9 | 2,4 | 11,5 | 28,0 | 55,4 | 1,8 | **4,37** |
| P | 0,9 | 4,4 | 18,3 | 35,9 | 39,5 | 0,9 | **4,10** |
| Q | 6,5 | 17,3 | 25,4 | 23,1 | 25,5 | 2,2 | **3,45** |
| R | 3,4 | 13,7 | 23,9 | 26,1 | 30,2 | 2,7 | **3,68** |
| S | 2,0 | 10,0 | 19,0 | 25,4 | 40,4 | 3,2 | **3,95** |
| T | 2,2 | 7,9 | 17,0 | 25,2 | 45,8 | 1,8 | **4,07** |
| U | 2,0 | 6,7 | 13,9 | 25,4 | 48,3 | 3,6 | **4,15** |

**Graf:** Primerjava povprečnih ocen po področjih



Anketiranci so na lestvici ocenjevali, kako velik problem se jim zdijo našteta področja, ki se nanašajo na problematiko udeležencev v prometu. Področja, ki se nanašajo na udeležence v prometu, se v povprečju anketirancem zdijo večji, kot pa problemi, ki se nanašajo na ceste (višje povprečne ocene). Najvišje povprečne ocene, torej največje probleme na področju udeležencev v prometu anketirancem predstavljajo: vozniki pod vplivom alkohola oz. prepovedanih substanc (4,47), vožnja v nasprotno smer po avtocesti (4,38) ter nestrpnost in agresivna vožnja voznikov (4,37). Kot najmanj problematična področja pa ocenjujejo: vožnjo voznikov mopedov brez čelade (3,45), sledi prevelika hitrost na avtocestah (3,46) ter starejši vozniki, ki vozijo prepočasi (3,51).

**Tabela:** Primerjava povprečnih ocen velikosti problemov, ki se nanašajo na udeležence v prometu, glede na vrsto udeleženca v prometu



**Prosimo, da izmed navedenih področij, izpostavite tisto področje, ki vam osebno predstavlja največji problem pri zagotavljanju varnosti v cestnem prometu? (n=1514)**

Anketiranci so, kot največji problem pri zagotavljanju varnosti v cestnem prometu (kategorija »udeleženci v prometu«), na prvo mesto postavili nestrpnost in agresivno vožnjo voznikov (21,5 %), sledijo vozniki pod vplivom alkohola oz. prepovedanih substanc (17,1 %) in vožnja v nasprotno smer po avtocesti (10,2 %). Ostala področja dosegajo manj kot desetino navedb, med temi pa so najbolj izpostavljeni vozniki, ki med vožnjo uporabljajo mobilni telefon (8,1 %).

\* Pod drugo so anketiranci navedli (abecedni vrstni red):

* kolesarji na pločnikih
* nepravilna vožnja v krožiščih
* nesramno prehitevanje in istočasno prevelika hitrost glede na omejitev in s tem ogrožanje vseh ostalih udeležencev v prometu
* objestnost, agresivnost, nestrpnost in neupoštevanje predpisov
* prenizka predpisana hitrost v naseljih, na primer 30km/h, posledično pa vsi vozijo z večjo hitrostjo - hitrost je treba predpisati glede na konkretno cesto
* prevelika hitrost kombijev na avtocesti
* skrajno preveč tovornega prometa, ki promet ovirajo, se ne umikajo; posledično vozniki drugih motornih vozil prehitevajo, pogostokrat to zelo nevarno in ogrožajoče
* smerniki v krožiščih
* starejši vozniki, ki za vožnjo več niso sposobni
* vozniki e-skirojev

**Tabela:** Najbolj problematično področje (kategorija »udeleženci v prometu«) glede na vrsto udeleženca v prometu



d) Vozila

**Navedli vam bomo nekaj področij, ki se nanašajo na vozila. Prosimo vas, da vsako področje ocenite z ocenami od 1 do 5, kako velik problem predstavlja za vašo osebno varnost v cestnem prometu? (n=1514)**

1. Neslišnost električnih vozil
2. Neustrezne pnevmatike
3. Nepoznavanje uporabe asistenčnih sistemov v vozilih
4. Preobremenjenost tovornih vozil
5. Pomanjkljivi tehnični pregledi vozil

**Tabela:** Frekvenčna porazdelitev ocen po področjih

|  |  |  |  |  |  |  |  |
| --- | --- | --- | --- | --- | --- | --- | --- |
| **Področje** | % | | | | | | **Povprečna ocena** |
| sploh ni problem | majhen problem | srednje velik  problem | velik problem | zelo velik problem | ne vem, ne morem oceniti |
| A | 7,6 | 19,7 | 26,2 | 25,8 | 17,8 | 2,9 | **3,27** |
| B | 1,7 | 11,8 | 30,5 | 31,2 | 22,3 | 2,4 | **3,62** |
| C | 6,3 | 26,4 | 34,1 | 16,6 | 7,4 | 9,2 | **2,92** |
| D | 1,8 | 9,4 | 25,3 | 31,3 | 28,2 | 4,0 | **3,78** |
| E | 5,4 | 18,6 | 28,3 | 24,8 | 18,6 | 4,4 | **3,34** |

**Graf:** Primerjava povprečnih ocen po področjih



Anketiranci so na lestvici ocenjevali, kako velik problem se jim zdijo našteta področja, ki se nanašajo na problematiko vozil. Najvišje povprečne ocene, torej največje probleme na področju vozil anketirancem predstavljata: preobremenjenost tovornih vozil (3,78) in neustrezne pnevmatike (3,62). Kot najmanj problematično področja pa ocenjujejo: nepoznavanje uporabe asistenčnih sistemov v vozilih (2,92).

**Tabela:** Primerjava povprečnih ocen velikosti problemov, ki se nanašajo na vozila glede na vrsto udeleženca v prometu



**Prosimo, da izmed navedenih področij, izpostavite tisto področje, ki vam osebno predstavlja največji problem pri zagotavljanju varnosti v cestnem prometu? (n=1514)**



Anketiranci so, kot največji problem pri zagotavljanju varnosti v cestnem prometu (kategorija »vozila«), na prvo mesto postavili problem preobremenjenosti tovornih vozil (24,8 %), sledijo neustrezne pnevmatike (20,0 %), pomanjkljivi tehnični pregledi vozil (19,2 %) in neslišnost električnih vozil (17,0 %), najmanj problematično področje pa je nepoznavanje uporabe asistenčnih sistemov v vozilih, (5,0 %).

\* Pod drugo so anketiranci navedli (abecedni vrstni red):

* agresivni in nestrpni vozniki (6x)
* alkohol
* avtomobili, ki izsilijo prednost kolesarjem
* brezobzirnost
* led svetila na vozilih
* ljudje - avtonomni avtomobili so varni, tudi če so pokvarjeni, ljudje so problem, prepovedati bi bilo potrebno ljudi v prometu
* nadzor nad prometom
* neuporaba smerokazov (3x)
* obnašanje voznikov
* prekoračitve hitrosti v območjih umirjenega prometa
* preozki vozni pasovi
* prepočasni vozniki, med drugim vozniki, ki prvi v koloni ne prehitijo počasnih vozil - npr. traktorjev in tako delajo kolono... počasni vozniki delajo zastoje in posledično jih je potrebno prehitevat in tako se poveča možnost za nesreč
* prepotentni vozniki dražjih avtomobilov
* prevelika hitrost
* slabe ceste
* slabo nakazovanje spremembe voznega pasu
* starejši in polžji vozniki
* uporaba mobilnega telefona med vožnjo (2x)
* varnostna razdalja
* vozniška kultura
* vožnja tovornih vozil, tam kjer je to prepovedano
* vožnja v napačno smer
* zavijanje v krožiščih brez smerokaza

**Tabela:** Najbolj problematično področje (kategorija »vozila«) glede na vrsto udeleženca v prometu



3.3. TESTIRANJE NOVIH UKREPOV

**Odgovarjajo vsi udeleženci v prometu (vsi, ki so se pri prvem vprašanju opredelili za kakršnokoli obliko udeleženca).**

**Ali bi podprli predloge oz. ukrepe za povečanje varnosti v cestnem prometu? (n=1514)**

1. Stalno sekcijsko merjenje hitrosti na avtocestah in hitrih cestah
2. Znižanje dovoljene stopnje alkohola v krvi na 0,0 promila
3. Splošna omejitev hitrosti v naseljih na 30 km/h
4. Popolna prepoved telefoniranja med vožnjo (tudi prostoročno)
5. Namestitev alkoholnih ključavnic kot ukrep za voznike, ki so že vozili pod vplivom alkohola
6. Namestitev alkoholnih ključavnic za poklicne voznike (prevozi potnikov, otrok)
7. Obvezna kolesarska čelada za odrasle (kolo in e-skiroji)
8. Prepoved kajenja med vožnjo

**Tabela:** Frekvenčna porazdelitev odgovorov po predlogih

|  |  |  |  |
| --- | --- | --- | --- |
| **Predlog** | % | | |
| da | ne | ne vem |
| Stalno sekcijsko merjenje hitrosti na avtocestah in hitrih cestah | 56,9 | 35,0 | 8,1 |
| Znižanje dovoljene stopnje alkohola v krvi na 0,0 promila | 54,0 | 39,3 | 6,7 |
| Splošna omejitev hitrosti v naseljih na 30 km/h | 21,7 | 74,1 | 4,2 |
| Popolna prepoved telefoniranja med vožnjo (tudi prostoročno) | 46,4 | 46,8 | 6,8 |
| Namestitev alkoholnih ključavnic kot ukrep za voznike, ki so že vozili pod vplivom alkohola | 75,8 | 17,2 | 6,9 |
| Namestitev alkoholnih ključavnic za poklicne voznike (prevozi potnikov, otrok) | 88,6 | 7,7 | 3,7 |
| Obvezna kolesarska čelada za odrasle (kolo in e-skiroji) | 61,2 | 30,3 | 8,5 |
| Prepoved kajenja med vožnjo | 58,3 | 31,4 | 10,3 |

**Graf:** Podpora predlogov oz. ukrepov za povečanje varnosti v cestnem prometu (prikazana kategorija »da«)

Anketirancem smo našteli nekaj predlogov, ki bi v prihodnosti lahko pripomogli k povečanju varnosti v cestnem prometu. Iz grafa lahko razberemo, da so anketiranci v splošnem zelo naklonjeni predlaganim ukrepom za povečanje varnosti v cestnem prometu. Edini ukrep, pri katerem so anketiranci izrazito proti, je ukrep splošne omejitve hitrosti v vseh naseljih na 30 km/h, pri katerem so kar tri četrtine (74,1 %) anketiranih proti. Manj kot polovica vprašanih podpira popolno prepoved telefoniranja med vožnjo (46,4 %), sicer pa so vsi ostali ukrepi podprti z absolutno večino anketirancev.

**A. Stalno sekcijsko merjenje hitrosti na avtocestah in hitrih cestah**

Stalno sekcijsko merjenje hitrosti na avtocestah in hitrih cestah podpira 56,9 % anketiranih. Dobra tretjina (35,0 %) jih je proti. Med nepodporniki najbolj izstopajo moški, anketiranci v starostni skupini do 30 let, visokošolsko izobraženi, prebivalci urbanih naselij, vozniki osebnega vozila, takšni, ki imajo vozniško dovoljenje do 3 leta in takšni, ki letno prevozijo več kot 30.000 kilometrov.

**Tabela:** Stalno sekcijsko merjenje hitrosti na avtocestah in hitrih cestah glede na vrsto udeleženca v prometu



**B. Znižanje dovoljene stopnje alkohola v krvi na 0,0 promila**

Znižanje dovoljene stopnje alkohola v krvi na 0,0 promilapodpira 54,0 % anketiranih. Dobra tretjina (39,3 %) jih je proti. Med nepodporniki najbolj izstopajo moški, anketiranci v starostni skupini od 31 do 45 let, visokošolsko izobraženi, prebivalci ruralnih naselij, Posavske statistične regije in JV Slovenije, vozniki osebnega vozila, takšni, ki imajo vozniško dovoljenje več kot 40 let in poklicni vozniki.

**Tabela:** Znižanje dovoljene stopnje alkohola v krvi na 0,0 promila glede na vrsto udeleženca v prometu



**C. Splošna omejitev hitrosti v naseljih na 30 km/h**

Splošno omejitev hitrosti v naseljih na 30 km/h podpira petina (21,7 %) anketiranih. Tri četrtine (74,1 %) so proti. Med nepodporniki najbolj izstopajo moški, anketiranci v starostni skupini do 30 let, univerzitetno izobraženi, prebivalci ruralnih naselij, prebivalci Pomurske in Goriške statistične regije, vozniki osebnega vozila, tisti, ki imajo vozniško dovoljenje več kot 40 let in takšni, ki letno prevozijo več kot 30.000 kilometrov.

**Tabela:** Splošna omejitev hitrosti v naseljih na 30 km/h glede na vrsto udeleženca v prometu



**D. Popolna prepoved telefoniranja med vožnjo (tudi prostoročno)**

Popolno prepoved telefoniranja med vožnjo (tudi prostoročno) podpira 46,4 % anketiranih, približno enak delež jih je proti (46,8 %). Med nepodporniki najbolj izstopajo moški, anketiranci v starostni skupini do 30 let, univerzitetno izobraženi, prebivalci ruralnih naselij, vozniki osebnega vozila in kolesarji, takšni, ki imajo vozniško dovoljenje več kot 3 leta in do 10 let in takšni, ki letno prevozijo več kot 30.000 kilometrov ter poklicni vozniki.

**Tabela:** Popolna prepoved telefoniranja med vožnjo (tudi prostoročno) glede na vrsto udeleženca v prometu



**E. Namestitev alkoholnih ključavnic kot ukrep za voznike, ki so že vozili pod vplivom alkohola**

Namestitev alkoholnih ključavnic kot ukrep za voznike, ki so že vozili pod vplivom alkohola, podpirajo tri četrtine (75,8 %), 17,2 % pa jih je proti. Med nepodporniki najbolj izstopajo moški, anketiranci v starostni skupini od 31 do 45 let, univerzitetno izobraženi, prebivalci ruralnih naselij, prebivalci Posavske statistične regije, vozniki osebnega vozila in kolesarji, takšni, ki imajo vozniško dovoljenje več kot 3 leta in do 10 let in takšni, ki letno prevozijo med 20.000 in 30.000 kilometri ter poklicni vozniki.

**Tabela:** Namestitev alkoholnih ključavnic kot ukrep za voznike, ki so že vozili pod vplivom alkohola glede na vrsto udeleženca v prometu



**F. Namestitev alkoholnih ključavnic za poklicne voznike (prevozi potnikov, otrok)**

Namestitev alkoholnih ključavnic za poklicne voznike (prevozi potnikov, otrok) je med testiranimi ukrepi deležen najvišje podpore, saj ga podpira 88,6 % anketiranih, 7,7 % pa je proti. Med nepodporniki najbolj izstopajo moški, anketiranci v starostni skupini do 30 let, osnovnošolsko izobraženi, dijaki in študenti, prebivalci ruralnih naselij, vozniki osebnega vozila in kolesarji, takšni, ki imajo vozniško dovoljenje več kot 3 leta in do 10 let in takšni, ki letno prevozijo več kot 30.000 kilometrov.

**Tabela:** Namestitev alkoholnih ključavnic za poklicne voznike (prevozi potnikov, otrok) glede na vrsto udeleženca v prometu



**G. Obvezna kolesarska čelada za odrasle (kolo in e-skiroji)**

Obvezno kolesarsko čelado za odrasle (kolo in e-skiroji)podpira 61,2 % anketiranih. Slaba tretjina (30,3 %) jih je proti. Med nepodporniki najbolj izstopajo moški, anketiranci v starostni skupini od 46 do 60 let, osnovnošolsko izobraženi, dijaki in študenti, prebivalci urbanih naselij, prebivalci Osrednjeslovenske in Podravske statistične regije, kolesarji, takšni, ki imajo vozniško dovoljenje do 3 leta in takšni, ki letno prevozijo med 10.000 in 20.000 kilometri ter poklicni vozniki.

**Tabela:** Obvezna kolesarska čelada za odrasle (kolo in e-skiroji) glede na vrsto udeleženca v prometu



**H. Prepoved kajenja med vožnjo**

Prepoved kajenja med vožnjo podpira 58,3 % anketiranih. Slaba tretjina (31,4 %) jih je proti. Med nepodporniki najbolj izstopajo moški, anketiranci v starostni skupini do 30 let, poklicno izobraženi, prebivalci urbanih naselij, prebivalci Osrednjeslovenske in Obalno-kraške statistične regije, vozniki osebnega vozila in kolesarji, takšni, ki imajo vozniško dovoljenje več kot 10 do 20 let poklicni vozniki.

**Tabela:** Prepoved kajenja med vožnjo glede na vrsto udeleženca v prometu



3.4. DELOVANJE AVP

**Odgovarjajo vsi udeleženci v prometu (vsi, ki so se pri prvem vprašanju opredelili za kakršnokoli obliko udeleženca.**

**Kako dobro ste seznanjeni s področjem dela in pristojnostmi Javne agencije RS za varnost prometa (AVP)? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)

****

Graf prikazuje frekvenčno porazdelitev (in povprečne ocene) seznanjenosti s področjem dela in pristojnostmi AVP primerjalno s predhodnimi raziskavami.

V tokratni raziskavi dobra polovica (54,6 %) anketiranih pravi, da področje dela in pristojnosti Javne agencije RS za varnost prometa (AVP) srednje dobro pozna. Dobro ali zelo dobro delo agencije pozna desetina (9,8 %) anketiranih, sploh ne pozna ali ne pozna pa 29,8 %. Povprečna ocena poznavanja znaša 2,74. Delo agencije nadpovprečno poznajo moški, visokošolsko izobraženi in upokojeni, poznavanje pa narašča s starostjo anketirancev.

**Slika:** Primerjava povprečnih ocen poznavanja AVP (primerjalno s predhodnimi raziskavami)

**Tabela:** Primerjava povprečnih ocen poznavanja AVP, glede na vrsto udeleženca v prometu



3.5. UČINKOVITOST PREVENTIVNIH AKCIJ AVP

**Odgovarjajo vsi udeleženci v prometu (vsi, ki so se pri prvem vprašanju opredelili za kakršnokoli obliko udeleženca).**

**Javna agencija RS za varnost prometa (AVP) redno izvaja akcije preventive in vzgoje v cestnem prometu. V kolikšni meri so po vašem mnenju tovrstne preventivne akcije učinkovite glede osveščanja udeležencev v cestnem prometu? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)



Učinkovitost akcij preventive in vzgoje v cestnem prometu, ki jih izvaja AVP, anketiranci ocenjujejo boljše (povprečna ocena je 3,08) kot poznavanje AVP (povprečna ocena je 2,74). Enako smo zaznali tudi pri prejšnjih raziskavah. Najvišji delež anketiranih je ocenil, da so oglaševalske akcije, ki jih izvaja agencija srednje učinkovite (43,7 %). Da oglaševalske akcije sploh niso ali da niso učinkovite, meni 19,0 %, da so učinkovite ali zelo učinkovite, pa meni dobra četrtina (26,6 %) anketiranih. Učinkovitost oglaševalskih akcij v povprečju boljše ocenjujejo ženske, anketiranci v starostni skupini nad 60 let, visokošolsko izobraženi, upokojeni, prebivalci Obalno-kraške regije in pešci.

**Slika:** Primerjava povprečnih ocen učinkovitosti preventivnih akcij (primerjalno s predhodnimi raziskavami)

**Tabela:** Primerjava povprečnih ocen učinkovitosti preventivnih akcij, glede na vrsto udeleženca v prometu



Tabela prikazuje primerjavo povprečnih ocen učinkovitosti preventivnih akcij AVP, glede na vrsto udeleženca v prometu. Najvišjo povprečno oceno (3,23) so učinkovitosti pripisali pešci, najnižjo (2,93) pa potniki v javnem prevozu.

**Agencija za varnost prometa (AVP) redno izvaja akcije preventive in vzgoje v cestnem prometu. Namen akcij je opozarjanje različnih udeležencev v prometu o nevarnostih nepravilnega vedenja v prometu. Ali nam lahko za vsako posebej ovrednotite, v kolikšni meri je dosegla svoj namen? (n=1514)**

1. Mobilni telefoni (varno brez telefona)
2. Pešci (Bodi viden, bodi previden)
3. Nivojski prehodi (Ustavi se, vlak se ne more)
4. Motoristi (Varno z motorjem)
5. Hitrost (Hitrost je norost. Hvala, ker voziš zmerno)
6. Kolesarji (Kolesarji, previdno naokrog)
7. Alkohol (Kolkor kapljic, tolk nesreč)
8. Varnostni pas (Varnostni pas varuje vas)
9. Starejši vozniki (Sožitje, Prostofer)
10. Začetek šolskega leta (Varno v šolo)
11. Pasavček (Red je vedno pas pripet)
12. Varnost voznikov tovornih vozil in avtobusov
13. Pravilno razvrščanje na AC (Vozi desno, prehitevaj levo)

Tabela: Frekvenčna porazdelitev ocen dosega po posameznih akcijah

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Akcija** | % | | | | | | | **Povprečna ocena** |
| sploh  ga ni dosegla | ni ga dosegla | niti je niti ni | ga je dosegla | popolnoma ga je dosegla | ne vem, ne morem oceniti | akcije nisem opazil |
| **A** | 11,7 | 22,9 | 28,1 | 18,2 | 4,8 | 5,2 | 9,2 | **2,78** |
| **B** | 3,6 | 8,7 | 24,9 | 39,2 | 15,0 | 4,7 | 4,0 | **3,58** |
| **C** | 3,5 | 9,1 | 27,3 | 28,4 | 6,4 | 6,7 | 18,6 | **3,34** |
| **D** | 5,5 | 14,9 | 30,0 | 21,7 | 5,0 | 6,0 | 17,0 | **3,07** |
| **E** | 6,0 | 14,5 | 33,3 | 24,1 | 6,3 | 5,4 | 10,4 | **3,12** |
| **F** | 5,5 | 15,3 | 29,9 | 20,0 | 3,7 | 6,0 | 19,6 | **3,02** |
| **G** | 8,3 | 17,5 | 29,7 | 19,6 | 4,6 | 6,3 | 14,1 | **2,93** |
| **H** | 2,4 | 5,2 | 17,1 | 42,7 | 18,8 | 5,2 | 8,7 | **3,81** |
| **I** | 5,4 | 9,9 | 26,6 | 24,0 | 6,1 | 7,2 | 20,8 | **3,22** |
| **J** | 1,8 | 2,9 | 12,0 | 44,8 | 29,5 | 5,5 | 3,6 | **4,07** |
| **K** | 2,5 | 4,8 | 19,2 | 38,0 | 19,0 | 5,5 | 11,1 | **3,79** |
| **L** | 3,6 | 10,9 | 29,2 | 18,6 | 4,2 | 9,2 | 24,2 | **3,14** |
| **M** | 6,3 | 16,1 | 28,3 | 27,7 | 7,1 | 5,0 | 9,5 | **3,15** |

Tabela predstavlja frekvenčno porazdelitev ocen dosega posamezne akcije, povprečno oceno dosega ter delež tistih, ki akcije niso opazili.

Slika: Opaženost akcij preventive in vzgoje v cestnem prometu



Graf prikazuje deleže opaženosti posameznih akcij preventive in vzgoje v cestnem prometu, pri čemer so vse navedene akcije zelo dobro opažene. Delež opaženosti predstavlja delež anketirancev, ki so za posamezno akcijo navedli, v kolikšni meri je dosegla svoj namen.

Tri najbolj opažene akcije, ki jih je izvedla AVP, so: akcija Začetek šolskega leta (Varno v šolo), ki je dosegla 96,4 % opaženost, akcija Pešci (Bodi viden, bodi previden), ki jo je opazilo 96,0 % anketirancev in Varnostni pas (Varnostni pas varuje vas), ki je dosegla 91,3 % opaženost. Akcija Kolesarji (Kolesarji, previdno naokrog) je med vsemi najmanj opažena, čeprav jo je opazil velik delež anketirancev (80,4 %).

Slika: Pregled povprečnih ocen (v kolikšni meri je akcija dosegla svoj namen)



Graf prikazuje povprečne ocene dosega namena posameznih akcij preventive in vzgoje v cestnem prometu. Anketiranci ocenjujejo, da je svoj namen najbolj dosegla akcija Začetek šolskega leta (4,07), sledita akciji Varnostni pas (3,81) in Pasavček (3,79).

Samo dve akciji sta ocenjeni z oceno, ki je nižja od 3, to sta Mobilni telefoni (varno brez telefona), za katero tretjina (34,6 %) meni, da ni dosegla svojega namena in Alkohol (Kolkor kapljic, tolk nesreč), za katero četrtina (25,8 %) ocenjuje, da ni dosegla svojega namena.

**Tabela:** Primerjava povprečnih ocen glede na vrsto udeleženca v prometu



3.6. VEDENJE V PROMETU

**Odgovarjajo vsi udeleženci v prometu (vsi, ki so se pri prvem vprašanju opredelili za kakršnokoli obliko udeleženca).**

**Kako pogosto, po vašem mnenju, drugi udeleženci v cestnem prometu kršijo prometne predpise? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)



Večina anketiranih meni, da ko gre za druge udeležene v prometu, ti pogosto kršijo prometne predpise (51,5 %). Slaba četrtina (23,5 %) meni, da drugi kršijo prometne predpise včasih, nikoli ali redko 1,6 %, zelo pogosto ali vedno pa dobra petina (22,1 %). Da drugi pogosteje kršijo prometne predpise, meni nekoliko več žensk, mlajših anketirancev, srednješolsko izobraženih, takšnih, ki imajo vozniško dovoljenje med 3 do 20 let, ki letno prevozijo do 2.500 km ali več kot 30.000 km in voznikov, ki najpogosteje vozijo na avtocestah.

**Slika:** Primerjava povprečnih ocen, kako pogosto drugi udeleženci v cestnem prometu kršijo prometne predpise (primerjalno s predhodnimi raziskavami)



Povprečna ocena (vrednosti od 1 do 6) znaša 3,98 in je nekoliko višja kot povprečna ocena iz raziskave 2014 (3,57).

**Tabela:** Primerjava povprečnih ocen, kako pogosto drugi udeleženci v cestnem prometu kršijo prometne predpise glede na vrsto udeleženca v prometu



Da drugi udeleženci v cestnem prometu pogosteje kršijo predpise, so v največji meri prepričani potniki javnega prevoza (4,29), najmanj pa vozniki osebnega vozila (3,96) in pešci (3,97).

**Kako pogosto vi osebno kršite prometne predpise? (n=1514)**

**Slika:** Frekvenčna porazdelitev odgovorov (primerjalno s predhodnimi raziskavami)



Polovica anketiranih se je opredelila, da redko kršijo prometne predpise (50,4 %), 7,1 % pa nikoli ne krši prometnih predpisov. Glede na predhodno raziskavo, smo v tokratni zabeležili nekoliko višji delež tistih, ki prometne predpise včasih prekršijo (35,3 %). Da prometne prekrške prekršijo pogosto, zelo pogosto ali vedno, navaja 6,6 % anketiranih. Prometne predpise nekoliko pogosteje prekršijo moški, mlajši anketiranci, univerzitetno izobraženi, prebivalci ruralnih naselij, takšnih, ki imajo vozniško dovoljenje med 10 in 20 let, ki letno prevozijo več kot 30.000 km in voznikov, ki najpogosteje vozijo na avtocestah.

**Slika:** Primerjava povprečnih ocen, kako pogosto vi sami v cestnem prometu kršite prometne predpise (primerjalno s predhodnimi raziskavami)



Povprečna ocena (vrednosti od 1 do 6) znaša 2,44 in je nekoliko višja kot povprečna ocena iz raziskave 2014 (2,13).

**Tabela:** Primerjava povprečnih ocen, kako pogosto vi osebno kršite prometne predpise glede na vrsto udeleženca v prometu



Da anketiranci osebno pogosteje kršijo prometne predpise, so se v največji meri opredelili vozniki osebnega vozila (2,49), najmanj pa potniki javnega prevoza (2,16).

**Graf:** Primerjava povprečnih ocen pogostosti kršenja prometnih predpisov (primerjalno s predhodnimi raziskavami)



Anketiranci so prepričani, da drugi udeleženci bolj pogosto kršijo prometne predpise kot oni osebno.

**Ali menite, da se je vaša udeležba v prometu v času od začetka epidemije Covid-19 (marec 2020) spremenila? (m=1514)**

**Tabela:** Frekvenčna porazdelitev odgovorov

|  |  |  |  |
| --- | --- | --- | --- |
|  | % | | |
| da | ne | ne vem |
| Zaradi dela od doma sem na splošno manj udeležen v prometu | 20,3 | 74,2 | 5,5 |
| Po vračanju v promet sem na splošno manj pazljiv v prometu, bolj raztresen | 5,3 | 92,1 | 2,6 |
| Vozim bolj tvegano | 3,2 | 94,6 | 2,2 |
| Več uporabljam enosledno motorno vozilo (motor, moped) | 4,7 | 92,9 | 2,4 |
| Več uporabljam mobilni telefon v prometu, tudi za pregledovanje družabnih omrežij in objave med vožnjo | 3,6 | 94,8 | 1,6 |
| Pozabim na uporabo varnostnega pasu | 5,2 | 93,6 | 1,3 |
| Ne prilagodim hitrosti razmeram oziroma omejitvam | 11,0 | 85,9 | 3,1 |
| Vozim pod vplivom alkohola, drog ali drugih psihoaktivnih snovi | 1,8 | 97,1 | 1,1 |
| Manj uporabljam osebno vozilo, kupil sem e-skiro | 3,9 | 93,7 | 2,4 |
| Manj uporabljam osebno vozilo, več se vozim s kolesom | 18,8 | 79,1 | 2,1 |
| Manj uporabljam osebno vozilo, več uporabljam javni prevoz | 14,5 | 83,6 | 1,9 |
| Manj uporabljam osebno vozilo, več uporabljam »car sharing« | 4,6 | 92,6 | 2,8 |
| Kot pešec v prometu manj skrbim za lastno varnost, zanašam se, da bodo vozniki pazili name | 6,2 | 92,6 | 1,2 |
| Kot pešec v prometu zaradi več udeležencev (avtomobili, e-skiroji, kolesa, motorji) bolj skrbim za lastno varnost | 60,0 | 36,1 | 3,8 |

Anketirance smo povprašali, ali so kaj spremenili udeležbo v prometu v času od začetka epidemije. Šest desetin (60,0 %) anketirancev je navedlo, da kot pešci v prometu, zaradi več udeležencev, bolj skrbijo za lastno varnost, petina (20,3 %) je navedla, da so zaradi dela od doma na splošno manj udeleženi v prometu, 18,8 % manj uporablja osebno vozilo in se več vozi s kolesom, 14,5 % več uporablja javni prevoz na račun manjše uporabe osebnega vozila, dobra desetina (11,0 %) pa ne prilagodi hitrosti razmeram oz. omejitvam. Ostale spremembe je navedel manjši delež anketirancev (pod 10 %).

**Graf:** Sprememba udeležbe v prometu v času od začetka epidemije (prikazana kategorija »da«)

